
22.10.2026 nr 26/7-1.2/30  
Härmamäe maa-ala Soldina külas 
üldplaneeringut muutva detailplaneeringu 
algatamine ja keskkonnamõju strateegilise 
hindamise algatamata jätmine
Narva-Jõesuu Linnavalitsus teatab, et Narva-Jõesuu Linnavalitsuse 20.10.2026 korraldusega nr 465 algatati Narva-Jõesuu linna Soldina külas Härmamäe maa-ala üldplaneeringut muutev detailplaneering (edaspidi detailplaneering).
Detailplaneeringu ala hõlmab Härmamäe kinnistut (85101:003:0021), Andre kinnistut (85101:003:0487), Härmamäe alajaam kinnistut (85101:003:0179) ja lähiala, mis on vajalik juurdepääsude tagamiseks 13148 Narva-Arumäe tee T1 (85101:003:0254) ja vajadusel Härmamäe tee (85101:003:1031). Planeeritava ala suurus on u 14,5 ha.
Detailplaneeringu eesmärk on Narva-Jõesuu linna Soldina külas asuva Härmamäe kinnistu jagamine kruntideks ning ehitusõiguse määramine väikeelamumaa kruntidele üksik- ja/või paariselamute rajamiseks. Samuti on eesmärk määrata haljastuse, tehnovõrkude ja -rajatiste ning juurdepääsuteede lahendus. Detailplaneeringu eesmärgid võivad planeeringu koostamise käigus täpsustuda.

Detailplaneering on kehtiva üldplaneeringut muutev maakasutuse juhtotstarbe muutmise osas.
Sama otsusega jäeti algatamata nimetatud detailplaneeringu keskkonnamõju strateegiline hindamine (edaspidi KSH). Detailplaneeringu eskiisile on koostatud KSH eelhinnang Narva-Jõesuu Linnavalitsuse poolt. KSH eelhinnangu tulemuste ning asjaomaste asutuste arvamuse alusel KSH algatamine pole vajalik, kuna kavandatava tegevuse elluviimisel ei ole ette näha olulisi negatiivseid mõjusid looduskeskkonnale ning inimeste tervisele ja heaolule.
Strateegilise planeerimisdokumendi koostamise algatamise ja KSH algatamata jätmise otsusega on võimalik tutvuda linnavalitsuse kantseleis aadressil Jaan Poska tn 26, II korrus, Narva-Jõesuu ja Narva-Jõesuu linna veebilehel.
PlanS § 142 lg 2 kohaselt üldplaneeringu põhilahenduse muutmise ettepanekut sisaldava detailplaneeringu koostamisele kohaldatakse üldplaneeringu koostamisele ettenähtud menetlust. Koostööle ja kaasamisele kohaldatakse detailplaneeringu koostamisele ettenähtud nõudeid. Teate esitamise alus on planeerimisseaduse § 77 lg 7 ja § 127 lg 1 ja 2 kombinatsioon, keskkonnamõju hindamise ja keskkonnajuhtimissüsteemi seaduse¹ § 35 lg 7.

